Document ID: /roh_data/filtered/fineweb-2-filterrobots_roh.jsonl.gz/47599

Per l’ina cumbattan atletas ed atlets quasi di per di avant tribunas vitas en il stadion ch’avess plaz per 40’000 fans. Ils radund 2,7 milliuns abitants dal Catar han pauc interess da quels campiunadis mundials d’atletica leva. Per l’autra procura il clima per grondas discussiuns. Durant il di è savens sur 40 grads cun in’umiditad da l’aria da radund 85%.
Nagin luxus
Per chaus cotschens e grondas discussiuns procuran la finala er ils hotels. Er plirs atlets svizzers sco per exempel Léa Sprunger u Sarah Atcho han crititgà vehement lur da chasa a Doha. Las chombras sajan fitg pitschnas, ils palantschieus bletschs e la paraids da miffa. Plinavant saja er il da magliar nunsupportabels, uschia Sarah Atcho.
Savair nagut da quels problems vul la Federaziun internaziunala d’atletica leva IAAF che defenda quels campiunadis mundials a Doha. En mintga cas na lai quest eveniment betg enavos ina buna carta da visita er en vista als proxims campiunadis mundials da ballape il 2022 ch’han medemamain lieu en il Catar.
RR actualitad 17:00